На основу члана 59. Закона о локалној самоуправи („Службени гласник Републике Стпске“,број:97/16) и члана 63. Статута општине Фоча („Службени гласник општине Фоча“, бр . 8/17), Начелник општине Фоча, дана 03.09. 2018. године , објављујe

**Ј А В Н О Н А Д М Е Т А Њ Е - Л И Ц И Т А Ц И Ј У**

**за продају старе жељезне конструкције**

**моста на Дрини код КПЗ**

**I.Предмет продаје:**

Стара жељезна конструкција моста на Дрини код КПЗ.

**II.Подаци о цијени**

Почетна продајна цијена је 0,35КМ/кг. Почетна продајна цијена је без ПДВ, на мјесту преузимања робе, неутоварено, без трошкова сјечења, вагања, утовара, превоза и осталих трошкова.

Купац сноси трошкове вагања, утовара, превоза, евентуалног сјечења и свих осталих трошкова приликом продаје старог жељеза из тачке I овог јавног позива.

**III.Право учешћа**

Право учешћа у **поступку усмене јавне лицитације** имају сва физичка и правна лица која имају регистровану дјелатност за сакупљање, откуп, рециклажу и прераду металног отпада. која прије усмене јавне лицитације у просторијама Одјељења за финансије изврше уплату депозита у износу од 1.000,00КМ накасније 30 минута прије почетка лицитације.

**IV.Начин плаћања и рок преузимања робе**

Изабрани најповољнији понуђач је дужан уплатити пуни износ купопродајне цијене најкасније до понедељка 10.09.2018.године до 12,00 часова, након чега је дужан преузети купљену робу у року од 48 сати.

**V.Вријеме одржавања лицитације**

Лицитација усменим јавним надметањем ће се одржати дана **07.09.2018 године (петак)** са почетком **у 10,00 часова** у сали бр.31. у згради општине.

**VI.Ток лицитације**

Лицитирати се не може испод почетне цијене.

Понуђачи су дужни прије почетка лицитације доказати свој идентитет личном картом или пасошем, односно овјереном пуномоћи за заступање, уколико се ради о заступнику и пружити доказ о уложеном депозиту.

**VII.Обавезе купца**

Са понуђачем (купцем) који понуди највећу цијену, закључиће се купопродајни уговор, одмах по завршетку лицитације.

**VIII.Информације**

Јавни оглас је објављен на огласној табли Општинске управе и на сајту Општине.

Учесницима лицитације који нису успјели на лицитацији депозит ће бити враћен одмах по завршетку лицитације.

Све остале информације можете добити на телефон број:058-210-065 и 058-210-558

Контакт особе: Зоран Елез и Зоран Ћосовић

Број:02-014- 297 /18 **НАЧЕЛНИК ОПШТИНЕ**

Датум: 03.09.2018. године **Радисав Машић**